Babelscape/SREDFM huggingface dataset:
Μουσική δωματίου

Κοντσέρτο για μουσική δωματίου στο "Mozarteum" του [[Σάλτσμπουργκ]].
Η Μουσική δωματίου (Ιταλικά: Musica da Camera) είναι η μουσική που είναι γραμμένη για μικρά σύνολα μουσικών οργάνων, συνήθως δυο με τέσσερα μουσικά όργανα και είναι προορισμένη να εκτελείται σε μικρούς χώρους. Η μουσική δωματίου απαρτίζεται συνήθως από ένα βιολί, ένα πιάνο και ένα βιολοντσέλο ή 3 βιολιά και ένα πιάνο.Ουσιαστικά είναι μια συναυλία από λίγα τον αριθμό όργανα συμφωνικής ορχήστρας, συνήθως δύο, τρία ή το πολύ τέσσερα έγχορδα όργανα. Ορισμένες φορές η μικρής κλίμακας ορχήστρα μπορεί να αποτελείται και από περισσότερους μουσικούς. Στη μουσική δωματίου δεν υπάρχει η έννοια του σόλο, ενώ συνήθως απουσιάζει και η φωνή. Τα όργανα που συμμετέχουν σε σύνολα μουσικής δωματίου, είναι το βιολί, το βιολοντσέλο, το κοντραμπάσο, το πιάνο και συνδυασμός αυτών. Σπανιότερα μπορεί να χρησιμοποιηθούν κι άλλα έγχορδα όργανα όπως για παράδειγμα κιθάρα. Ονομάζεται έτσι γιατί το ρεπερτόριο της είναι τέτοιο που από τη φύση του προορίζεται για μικρούς κλειστούς χώρους. Το μουσικό είδος που κυριαρχεί στις συνθέσεις των συνόλων της μουσικής δωματίου, είναι η σονάτα.
Χαράλαμπος Γεωργακόπουλος

Ο Χαράλαμπος Γεωργακόπουλος ήταν Έλληνας αθλητής της πετοσφαίρισης της κολύμβησης και της υδατοσφαίρισης από την Πάτρα. Ήταν ταυτόχρονα αθλητής της Ε.Α. Πατρών στην πετοσφαίριση και του Ν.Ο. Πατρών στην κολύμβηση και υδατοσφαίριση. 

Ξεκίνησε την πετοσφαίριση στην Ε.Α. Πατρών και από το 1932 άρχισε κολύμβηση και υδατοσφαίριση στον Ν.Ο. Πατρών. Ήταν βασικός παίκτης της χρυσής ομάδας του Ναυτικού Ομίλου που μαζί του κατέκτησε οκτώ (8) πρωταθλήματα Ελλάδος στην υδατοσφαίριση. 

Απεβίωσε την Παρασκευή 19 Οκτωβρίου 2012 σε ηλικία 95 ετών , ήταν ο τελευταίος της μεγάλης ομάδας του ΝΟΠ.
Γιοάχιμ Γκάουκ

Ο Γιοάχιμ Γκάουκ ("Joachim Gauck", 24 Ιανουαρίου 1940) ήταν πρόεδρος της Γερμανίας από τις 18 Μαρτίου 2012 μέχρι τον Μάρτιο του 2017. Ήταν Λουθηρανός πάστορας, ενώ έγινε περισσότερο γνωστός ως ακτιβιστής για τα ανθρώπινα δικαιώματα στην Ανατολική Γερμανία. 

Κατά τη διάρκεια της Ειρηνικής Επανάστασης, ήταν συνιδρυτής του Νέου Φόρουμ, μιας οργάνωσης που συνείσφερε στην κατάρρευση του καθεστώτος του Ενιαίου Σοσιαλιστικού Κόμματος Γερμανίας. Μετά τη Γερμανική επανένωση, ο Γκάουκ εξελέγη επίτροπος για τα αρχεία της Στάζι. Μέσα από τη θητεία του, έμεινε γνωστός ως "κυνηγός της Στάζι" και "ακούραστος συνήγορος υπέρ της δημοκρατίας" για την αποκάλυψη πολλών εγκλημάτων της Στάζι. 

Προτάθηκε ως υποψήφιος για το χρίσμα της προεδρίας της Γερμανίας το 2010 από το Σοσιαλδημοκρατικό Κόμμα και τους Πράσινους, έχασε όμως οριακά από τον Κρίστιαν Βουλφ. Παρ' όλη την ήττα του, όμως, κέρδισε μεγάλη φήμη από το λαό και τα ΜΜΕ. Ύστερα από την παραίτηση του Βουλφ, ο Γκάουκ εξελέγη με 991 ψήφους από συνολικά 1228, ως υποψήφιος της Χριστιανοδημοκρατικής Ένωσης, της Χριστιανοκοινωνικής Ένωσης, του Ελεύθερου Δημοκρατικού Κόμματος και του Σοσιαλδημοκρατικού Κόμματος.
Πέταρ Φιλίποβιτς

Ο Πέταρ Φιλίποβιτς, (αγγλικά : "Petar Filipovic"), (1989), είναι Σέρβος διεθνής αθλητής της υδατοσφαίρισης, αγωνίζεται στην θέση του φουνταριστού.

Ξεκίνησε την καριέρα του από την Νις το 1999-2006, έπειτα στην Βοϊβοιντίνα το 2007-2009, το 2009-2010 στην Γιαντράν Χέρτσεγκ Νόβι του Μαυροβουνίου. Από το 2011 αποτελεί παίκτη του Ν.Ο. Πατρών. Με την Γιαντράν Χέρτζιγκ Νόβι έφτασε μέχρι τα προημιτελικά της Ευρωλίγκας.

Με την εθνική Σερβίας έχει κατακτήσει το χρυσό μετάλλιο στο πανευρωπαϊκό νέων το 2001, το χρυσό μετάλλιο στο Γουόρντ Λίγκ του 2007 . Το 2009 το χάλκινο μετάλλιο στην πανεπηστημιάδα όπου στον μικρό τελικό η Σερβία νίκησε την Ελλάδα, το 2010 το χρυσό μετάλλιο στην πανεπηστημιάδα .
Νίκος Δαρλαμήτσος

Ο Νίκος Δαρλαμήτσος, (1943), είναι Έλληνας πρώην πρωταθλητής της πυγμαχίας από την Πάτρα. Ήταν αθλητής της Ε.Α. Πατρών και στην καριέρα του δεν είχε χάσει ποτέ σε επίσημο αγώνα πυγμαχίας.

Ο Δαρλαμήτσος ξεκίνησε το 1959 σε ηλικία 16 ετών και σταμάτησε την πυγμαχία το 1964 σε ηλικία 24 ετών. Αγωνίστηκε μόλις τρία (3) χρόνια και πήρε μέρος σε τρία πανελλήνια πρωταθλήματα -Α' κατηγορία με προπονητή τον Ντίνο Οικονόμου το 1959 το 1962 και το 1964 . Ήταν πρωταθλητής Ελλάδος το 1959 στα 57 κιλά, το 1962 στα 63 1/2 και το 1964 επίσης στα 63 1/2, το 1964 ήταν πρωταθλητής και στο στρατιωτικό πρωτάθλημα στα 71 κιλά . Στο πανελλήνιο πρωτάθλημα του 1964 από τον τύπο αναφέρεται ανάμεσα στους καλύτερους πυγμάχους της διοργάνωσης.
Τρέντο

Το Τρέντο (ιταλικά: "Trento" , γερμανικά: "Trient") είναι πόλη της περιφέρειας του Τρεντίνο-Άνω Αδίγης/Νότιο Τυρόλο (ιταλικά: "Trentino-Alto Adige", γερμανικά: "Trentino-Südtirol") και πρωτεύουσα της ομώνυμης επαρχίας.

Οι πρώτοι κάτοικοι της περιοχής ήταν Ετρουσκικής καταγωγής, οι οποίοι από νωρίς κατανόησαν τη στρατηγική της θέση. Τον 1ο π.Χ. αιώνα η πόλη κατακτήθηκε από τους Ρωμαίους, οι οποίοι την οχύρωσαν και έκαναν σημαντικά έργα υποδομής. Μετά την πτώση της Ρωμαϊκής αυτοκρατορίας, το Τρέντο συνέχισε να διαδραματίζει ένα σημαντικό ρόλο στην περιοχή κυρίως χάρη στο φυσικό πλούτο που διέθετε.

Η ίδρυση της επισκοπής του Τρέντο, τον 4ο π.Χ αιώνα αποτέλεσε σημείο αναφοράς για την πόλη. Γότθοι και Λογγοβάρδοι κατέκτησαν διαδοχικά την πόλη και άφησαν τα δικά τους σημάδια στη μακρόχρονη ιστορία της. Σημαντική περίοδος για το Τρέντο αποτέλεσε η ίδρυση του Επισκοπικού Πριγκιπάτου και η παρουσία των Αψβούργων, το όνομα των οποίων συνδέθηκε στενά με την ιστορία της περιοχής του Τρεντίνο.

Η πόλη θα γνωρίσει παγκόσμια προβολή με τη Σύνοδο του Τρέντο, τον 16ο αιώνα, η οποία αποτέλεσε σημείο καμπής στην ιστορία της Ρωμαιοκαθολικής Εκκλησίας. Τον 19ο αιώνα, αναπτύχθηκαν στην περιοχή, διάφορα κινήματα τα οποία είχαν ως αποτέλεσμα τη διαμάχη ανάμεσα στους ιταλόφωνους και τους γερμανόφωνους κατοίκους της περιοχής.

Με την ένταξή της στον κορμό του Ιταλικού Κράτους το 1919, αλλά κυρίως με το καθεστώς της αυτονομίας το 1948, η πόλη γνώρισε ραγδαία οικονομική και πολιτιστική ανάπτυξη και σήμερα συγκαταλέγεται ανάμεσα στις πόλεις με το υψηλότερο βιοτικό επίπεδο σε όλη την Ιταλία. Ο πληθυσμός της πόλης ανέρχεται σε 116.663 κατοίκους.
Παναίτιος

Ο Παναίτιος (185 - 110/09 π.Χ.) ήταν στωικός φιλόσοφος που καταγόταν από τη Ρόδο.
Αντίπατρος ο Ταρσεύς

Ο Αντίπατρος ο Ταρσεύς (πέθανε το 130/129 π.Χ.) ήταν στωικός φιλόσοφος. Ήταν μαθητής και διάδοχος του Διογένη του Βαβυλωνίου ως ηγετική φυσιογνωμία της στωικής σχολής και επίσης δάσκαλος του Παναιτίου. Έγραψε έργα για τους θεούς και τα μαντεία και στα περί ηθικής έδινε μεγαλύτερη βάση απ' ότι ο δάσκαλός του ο Διογένης.
Ήριλλος

<br>
Ο Ήριλλος (3ος αιώνας π.Χ.) ο Χαλκηδών (ή Καρχηδών) ήταν στωικός φιλόσοφος και δάσκαλός του υπήρξε ο Ζήνων ο Κιτιεύς.
Μπανάζ

Το Πανάσιον ήταν αρχαία ελληνική πόλη της Φρυγίας. 

Βρισκόταν στη δυτική Φρυγία μεταξύ Κιδυησσού και Σιλάνδου, Αλίας και Άτυος χωρίου. Γύρω από το Πανάσιον απλωνόταν μια μεγάλη και εύφορη πεδιάδα (περίπου 65 τετραγωνικά χιλιόμετρα, η σημερινή Banaz Ovası), στην οποία σήμερα υπάρχει ποικίλη αναδάσωση και μεγάλη αγροτική παραγωγή. Ο ομώνυμος ποταμός που διασχίζει τον κάμπο (Banaz Çayı) ενώνεται πιο κάτω με τον Μαίανδρο. 

Η περιοχή του Πανασίου ήταν γνωστή για τα ζεστά ιαματικά λουτρά. 

Κατά το 1176 (πριν την μάχη στο Μυριοκέφαλο) ο Βυζαντινός αυτοκράτωρ Μανουήλ Κομνηνός απώθησε τους Τούρκους νομάδες που κατοικούσαν στο Λακέριον και Πανάσιον, προσωρινά για να τα ξανακαταλάβουν μετά το Μυριοκέφαλο. Από το 1302 έως και το 1429 ήταν σε ανεξάρτητο τουρκικό πριγκηπάτο του Germiyanoğulları και μετά καταλήφθηκε από τους Οθωμανούς. 

Πρόκειται για την σημερινή Μπανάζ (Banaz) της Τουρκίας.
Άστυλος ο Κροτωνιάτης

Ο Άστυλος ο Κροτωνιάτης ήταν αρχαίος Έλληνας πολλαπλός Ολυμπιονίκης σύμφωνα με τον Παυσανία και περιοδονίκης δρομέας που έζησε τον 5ο π.Χ. αι.. Το όνομά του αναφέρεται ως νικητής σε όλους τους Πανελλήνιους αγώνες που έλαβε μέρος (Νέμεα, Πύθια, Ίσθμια κ.ά.).
Μάριος Καπερώνης

Ο Μάριος Καπερώνης, (Πάτρα 17 Φεβρουαρίου 1983 ), είναι Έλληνας πρώην πρωταθλητής της πυγμαχίας και σήμερα προπονητής. Έχει σημειώσει νίκες στο Πανευρωπαϊκό και στο ελληνικό πρωτάθλημα μετρά εννιά (9) πρώτες θέσεις.

http://www.fightsports.gr/boxing/%CE%BD%CE%AD%CE%BF%CF%82-%CF%83%CF%8D%CE%BB%CE%BB%CE%BF%CE%B3%CE%BF%CF%82-%CE%B3%CE%B9%CE%B1-%CE%BA%CE%B1%CF%80%CE%B5%CF%81%CF%8E%CE%BD%CE%B7/#.UiewNNLKF1p
Πέταρ Ντένωφ

Ο Πέταρ Ντένωφ (Петър Константинов Дънов, 11 Ιουλίου 1864 - 27 Δεκεμβρίου 1944) ήταν Βούλγαρος πνευματικός δάσκαλος και ιδρυτής της Σχολής Εσωτερικού Χριστιανισμού. 

Γεννήθηκε στις 11 Ιουλίου του 1864 κοντά στο Σουβόροβο, περίπου 60 χλμ. από τη Βάρνα. Στις 24 Φεβρουαρίου 1922, ο Πέταρ Ντένωφ άνοιξε μια απόκρυφη σχολή στη Σόφια της Βουλγαρίας με το όνομα «Παγκόσμια Λευκή Αδελφότης». Ο Πέταρ Ντένωφ ορίζει την Παγκόσμια Λευκή Αδελφότητα ως εξής: "Η Εξαίρετη Παγκόσμια Λευκή Αδελφότης δεν είναι κάτι ορατό. Δεν είναι ούτε εκκλησία ούτε αίρεση. Είναι μία οντότητα η οποία υφίσταται έξω από τις διεφθαρμένες συνθήκες υπό τις οποίες ζει ο απλός κόσμος." 

Η καταγωγή της ονομασίας αυτής προέρχεται από μια έννοια που αναπτύχθηκε στους κύκλους της Θεοσοφίας από την Έλενα Πέτροφνα Μπαλάτσκι, η οποία δήλωνε ότι καθηγητές της ήταν οι Σοφοί δάσκαλοι των Μαχάτμα που κατοικούν στο Θιβέτ ή Σαμπάλα και αποτελούν μια μεγάλη Λευκή Στοά, μια μεγάλη Λευκή Αδελφότητα, αυτή των Μαχάτμα.

Μετά από προτροπή του Ντένωφ, ένας από τους οπαδούς του, ο Ομραάμ Μιχαέλ Αϊβάνχωφ εγκαθίσταται στη Γαλλία, τον Ιούλιο του 1937, όπου δέκα χρόνια αργότερα, το 1947, δημιουργεί το γαλλικό τμήμα της Παγκόσμιας Λευκής Αδελφότητας. 


Κατηγορία:Βούλγαροι φιλόσοφοι
Γκάνθορπς

Η Γκάνθορπς (αγγλικά: Gunthorpes) είναι κωμόπολη της Αντίγκουα και Μπαρμπούντα. Ανήκει στο νησί Αντίγκουα και στην ενορία του Αγίου Γεωργίου. Βρίσκεται νότια της Αντίγκουα και Μπαρμπούντα, βόρεια-κεντρικά της Αντίγκουα και νοτιοανατολικά του Αγίου Γεωργίου.
Κατερίνα Φωτοπούλου

Η Κατερίνα Φωτοπούλου (1977) είναι Ελληνίδα αθλήτρια του στίβου που αγωνίζεται με τον Πέλοπα Πατρών. Έχει διακριθεί στον Μαραθώνιο και στα αγωνίσματα μεγάλων αποστάσεων και είναι μέλος της εθνικής ομάδας στίβου. Έχει συμμετάσχει σε πολλούς μαραθώνιους και ημιμαραθώνιους αλλά και σε παγκόσμια και ευρωπαϊκά πρωταθλήματα. 

Η Φωτοπούλου στα 5.000. μέτρα ήταν πρωταθλήτρια νεανίδων και ρέκορντγουμαν το 1996 στο πανελλήνιο πρωτάθλημα με επίδοση 16.56.14. Το ρεκόρ το κράτησε 14 χρόνια μέχρι το 2012 που το κατέρριψε η Αναστασία Καρακατσάνη.

Σε πανελλήνια πρωταθλήματα ήταν πρώτη το 1998 στα 3.000 μέτρα στον κλειστό στίβο με επίδοση 9.58.50, ήταν τρίτη στα 10.000 με επίδοση 36.20.70. Το 1999 ήταν πρώτη στο πανελλήνιο στα 10.000 με χρόνο 37.29.84.

Στους βαλκανικούς αγώνες της ίδιας χρονιάς ήταν 2η βαλκανιονίκης. Επίσης την ίδια χρονιά ήταν δεύτερη στον διεθνή μαραθώνιο των Σκοπίων.

Στον Κλασικό μαραθώνιο της Αθήνας ήταν 2η στα 10.000 μέτρα το 2011.
Οπλίτης δρόμος

Ο Οπλίτης δρόμος ή Οπλιτόδρομος ήταν αγώνας ταχύτητας με αθλητές που φορούσαν αμυντική πανοπλία και αποτελούσε μέρος των Ολυμπιακών Αγώνων. Ήταν ο τελευταίος αγώνας δρόμου που προστέθηκε στους Ολυμπιακούς Αγώνες, με την πρώτη του εμφάνιση στην 65η διοργάνωση το 520 π.Χ., και ήταν παραδοσιακά το τελευταίο αγώνισμα δρόμου του προγράμματος.
Judas Priest

Οι Judas Priest είναι βρετανικό heavy metal συγκρότημα από το Μπέρμιγχαμ. Είναι ενεργοί από το 1969 μέχρι σήμερα, με μία διακοπή στα μέσα της δεκαετίας του 1990. Θεωρούνται ένα από τα σημαντικότερα και με επιρροή συγκροτήματα του είδους, έχοντας πουλήσει πάνω από 50 εκατομμύρια αντίτυπα παγκοσμίως. Έχουν οκτώ χρυσούς, τέσσερις πλατινένιους και ένα διπλά πλατινένιο δίσκο στις Ηνωμένες Πολιτείες, ενώ το MTV τους κατέταξε ως το δεύτερο σπουδαιότερο heavy metal συγκρότημα όλων των εποχών μετά τους Black Sabbath.
Βιαμάξ

thumb|300px|Βιαμάξ R514 (μοντέλο του 1960)
thumb|300px|Βιαμάξ F600 τρόλευ (μοντέλο του 1962)
Η ΒΙΑΜΑΞ ήταν μεγάλη βιομηχανία αμαξωμάτων οχημάτων και ολοκληρωμένων οχημάτων (λεωφορείων), η οποία είχε εργοστάσια στην Αθήνα, στη Θεσσαλονίκη και στη Λάρισα. Για πολλά χρόνια θεωρείτο εταιρία-πρότυπο για τα ελληνικά δεδομένα, με εξελιγμένες διαδικασίες ποιοτικού ελέγχου, τεχνικής εκπαίδευσης και έρευνας και ανάπτυξης.

Η οικογένεια Φωστηρόπουλου είχε δραστηριοποιηθεί στο χώρο των εισαγωγών αυτοκινήτων Mercedes-Benz από τη δεκαετία του 1930. Η ΒΙΑΜΑΞ ιδρύθηκε το 1956, αρχικά ως κατασκευαστής αμαξωμάτων λεωφορείων και, από το το 1960, ολοκληρωμένων λεωφορείων και πούλμαν, όπως των R495, R514, F530 και F580. Η εταιρία παρήγαγε συνολικά χιλιάδες οχήματα με σημαντικές εξαγωγές, ιδίως στην Ασία και την Αφρική.

Η BIAMAΞ σταμάτησε την παραγωγή στα μέσα της δεκαετίας του '80, κυρίως λόγω του ανταγωνισμού από την αθρόα εισαγωγή μεταχειρισμένων λεωφορείων.
Άγγελος Α΄ Σανούδος

Ο Άγγελος Α΄ Σανούδος (Angelo I Sanudo, 1194/1201 - περ. 1262) υπήρξε ο δεύτερος Δούκας της Νάξου από το 1227 (?) μέχρι και το 1262 (?).

Γιος του Μάρκου Α΄ Σανούδου, Ενετού ευγενούς που κατέκτησε στις αρχές του 13ου αιώνα το Δουκάτο της Νάξου, ο Άγγελος Σανούδος διαδέχτηκε τον πατέρα του κατά το 1227. Πέρασε το μεγαλύτερο κομμάτι της ζωής του πολεμώντας, κυρίως για τους άρχοντές του, πρώτα για τον Λατίνο Αυτοκράτορα και μετά το 1248 για τον Πρίγκιπα της Αχαΐας. Συμμετείχε από το 1216 σε μια εκστρατεία ενάντια στο Δεσποτάτο της Ηπείρου, αφού αναγνωρίστηκε επίσημα από τον Λατίνο αυτοκράτορα ως διάδοχος του πατέρα του για το Δουκάτο της Νάξου. Προσέφερε την βοήθεια του ναξιώτικου στόλου στην αυτοκρατορία το 1235, όταν αυτή αντιμετώπισε τον κίνδυνο των Βουλγάρων. Το 1248 η εξουσία επάνω στο Δουκάτο της Νάξου πέρασε από την Λατινική αυτοκρατορία στο Πριγκιπάτο της Αχαΐας. Ήταν ως βασάλος του Γουλιέλμου Β’ Βιλλεαρδουίνου που ο Άγγελος Σανούδος συμμετείχε στην Μάχη της Πελαγονίας, όπου και αιχμαλωτίστηκε.
350px|thumb|Το Δουκάτο της Νάξου τον καιρό του Μάρκου Σανούδος και που παρέλαβε ο Άγγελος

Τον διαδέχτηκε ο γιος του Μάρκος Β΄ Σανούδος.
Κρότσε ντε Πάπα

Η Κρότσε ντε Πάπα (ιταλικά : "Croce del Papa" ) είναι περιοχή στην οποία έχει ανασκαφεί προϊστορικός οικισμός της εποχής του χαλκού έξω από την πόλη Νόλα στην επαρχία Νάπολη της Ιταλίας. Ο οικισμός βρίσκεται στα Βορειοανατολικά του Βεζούβιου από έκρηξη του οποίου καταστράφηκε πολλά χρόνια πριν την έκρηξη που κατέστρεψε την Πομπηία.

Ο οικισμός που ανασκάφτηκε από τους Τζιουζέπε Βέκκιο (Giuseppe Vecchio) και Κλωντ Αλμπόρ Λεβαντί (Claude Albore Livadie), καταλαμβάνει έκταση 1000 τετραγωνικών μέτρων και αποτελούνταν από ξύλινες καλύβες. Σε βάθους 6 μέτρων από το σημερινό επίπεδο του εδάφους βρέθηκαν καλύβες διατηρημένες σε καλή κατάσταση , αγγεία και κλιβάνους. Βρέθηκαν οστά από ζώα ,εργαλεία, αιχμές από βέλη, στάχια κριθαριού και σταριού αλλά και ειδώλια. Σε πολύ κατάσταση βρέθηκαν και οι καλύβες του οικισμού σε ύψος 1,30 περίπου μ . 

Η έκρηξη του ηφαιστείου πιστεύεται ότι ήταν πιο ισχυρή από αυτή πού κατέστρεψε την Πομπηία και το Ερκολάνο το 79 π.χ. και σημειώθηκε 3.500 χρόνια πριν περίπου. Πιστεύεται ότι κατά την έκρηξη αυτή δημιουργήθηκε και ο ορεινός όγκος της Σόμμα (Somma) ενώ υπήρξαν κλιματολογικές αλλαγές σε όλο τον πλανήτη. Ο οικισμός εγκαταλείφθηκε από τους κατοίκους του βιαστικά , έμειναν πίσω μόνο τα αδύναμα ζώα ή όσα δεν μπορούσαν να διαφύγουν και οι κάτοικοι του πήραν μόνο τα απολύτως απαραίτητα. Αυτά επιβεβαιώνουν ότι στις καλύβες βρέθηκαν πολλά αντικείμενα καθημερινής χρήσης απουσιάζουν πολύτιμα αντικείμενα. Έχουν βρεθεί απολιθωμένα ζώα όπως σκύλοι και αίγες.

Σύμφωνα με τους ειδικούς οι κάτοικοι του οικισμού δεν επλήγησαν αμέσως από το ηφαίστειο αλλά είχαν χρόνο να διαφύγουν , τουλάχιστον 6 ώρες. Αρχικά υπήρξαν ισχυρές σεισμικές δονήσεις και μετά ήρθε η έκρηξη του Βεζούβιου που εκτόξευε μεγάλες ποσότητες υλικών. Οι κάτοικοι εγκατέλειψαν τον οικισμό βιαστικά, όσοι κινήθηκαν βορειοδυτικά κατάφεραν αν σωθούν , σε απόσταση 8 χλμ στο όρος Βίνια βρέθηκαν απολιθωμένα τα σώματα ενός ζευγαριού που φαίνεται να σκοτώθηκε από έκρηξη του ηφαιστείου. Στην ίδια θέση βρέθηκαν ίχνη πρωιμότερου οικισμού που είχε καταστραφεί από φωτιά.
Προσύμφωνο Λονδίνου (1878)

Το λεγόμενο Προσύμφωνο Λονδίνου (1878) ήταν ένα Αγγλορωσικό προσύμφωνο – συνομολόγηση που αφενός μεν, αποκλιμάκωσε την ένταση που είχε δημιουργήσει η συνθήκη του Αγίου Στεφάνου με πρόδηλο τον κίνδυνο ενός αγγλορωσικού πολέμου που επαπειλούταν, και αφετέρου άνοιξε τον δρόμο για την σύγκληση του Συνεδρίου του Βερολίνου.
Με την επιστροφή από την Αγία Πετρούπολη του Ρώσου πρέσβη κόμη Πέτρου Σουβάλωφ στο Λονδίνο, μετά και από παρέμβαση του καγκελάριου της Γερμανικής Αυτοκρατορίας Βίσμαρκ ξεκίνησαν άμεσες συνομιλίες μεταξύ της Αγγλικής κυβέρνησης για τον επαναπροσδιορισμό των συνόρων της Βουλγαρίας όπως είχαν καθορισθεί αυτά στη Συνθήκη του Αγίου Στεφάνου.

Το προσύμφωνο αυτό ολοκληρώθηκε τελικά με συνομολόγηση στις 18 Μαΐου / 31 Μαΐου (π.ημερ. /ν.ημερ.) (1878) μεταξύ Σώλσμπερυ και Σουβάλωφ. Σύμφωνα με αυτό έγινε αποδεκτή η τροποποίηση των βουλγαρικών συνόρων από μεν προς Νότο απομάκρυνση αυτών από του Αιγαίου και η διαίρεση της Βουλγαρίας σε δύο τμήματα, το μεν βόρειο με πλήρη πολιτική αυτονομία με ανεξάρτητη κυβέρνηση, ενώ το νότιο που αφορούσε την Ανατολική Ρωμυλία με απλή διοικητική αυτονομία.

Κατόπιν της συνομολόγησης αυτής άνοιξε ο δρόμος για σύγκληση ευρωπαϊκού συνεδρίου στο Βερολίνο όπου έκλινε και το κέντρο βαρύτητας κατόπιν των μεταξύ των Μεγάλων Δυνάμεων συνεννοήσεων όπου και ορίσθηκε για τις 1 Ιουνίου / 13 Ιουνίου (π.ημερ / ν.ημε.).
Σωτήρης Μαυρονάσιος

Ο Σωτήρης Μαυρονάσιος (γεν. 1954 Κορινθία) είναι Έλληνας παλαίμαχος ποδοσφαιριστής που αγωνίζονταν στη θέση του σέντερ μπακ, προπονητής ποδοσφαίρου και νυν διοικητικός παράγοντας.
Ντάντε Αμαράλ

Ο Ντάντε Αμαράλ (πορτογαλικά: "Dante Guimarães Santos do Amaral", γεννημένος στην Ιτουμπιάρα της Βραζιλίας στις 30 Σεπτεμβρίου 1980) είναι Βραζιλιάνος πρώην διεθνής πετοσφαιριστής, θεωρούμενος από τους καλύτερους όλων των εποχών. Έχει ύψος 2.01 μ. και αγωνιζόταν στη θέση του ακραίου.
Νικολό νταλε Κάρτσερι

Ο Νικολό νταλε Κάρτσερι (Nicolò dalle Carceri, ελληνικά : Νικόλαος Γ΄ Δαλλεκάρτσερη) (αναφερόμενος στη βιβλιογραφία και Νικολό ΙΙ, αλλά και Νικολό ΙΙΙ) ήταν δούκας της Νάξου (1371-1383) και κύριος των 2/3 της Εύβοιας (1359-1383).

Δολοφονήθηκε από τον Φραντζέσκο Α΄ Κρίσπο, που τον διαδέχτηκε στη Νάξο και την Εύβοια.
Ομήρειο Πνευματικό Κέντρο

Το Ομήρειο Πνευματικό Κέντρο του Δήμου Χίου ιδρύθηκε το 1980 αλλά πήρε τη μορφή που έχει το 1989. Αποτελεί ένα πολιτιστικό και πνευματικό κέντρο πολλαπλών χρήσεων. Οφείλει μεγάλο κομμάτι της ίδρυσης, της συντήρησης και της προώθησης του στο νομό της Χίου καθώς και τη προσφορά του ζεύγους Μιχαήλ και Σταματίας Ξυλά τον χειμώνα του 1985. Το κτίριο του Κέντρου βρίσκεται απέναντι από την κεντρική πλατεία της πόλεως της Χίου (το «Βουνάκι») και διαβαθμίζεται σε πέντε ορόφους, όπου υπάρχουν:

* Αίθουσα θεάτρου (462 θέσεων)
* Αίθουσα συνεδρίων (172 θέσεων)
* Δύο γκαλερί (420τ.μ)
* Αίθουσες διδασκαλίας & δοκιμών
* Αίθουσα συμβουλίων
* Βιβλιοθήκη
* Κυλικείο

Το Ομήρειο Πνευματικό Κέντρο Χίου στοχεύει κυρίως στην αναγνώριση, υποστήριξη και προώθηση καλλιτεχνικών και επιστημονικών τάσεων που καλλιεργούν και ενισχύουν την ευαισθησία και τη γνώση του κοινού και το οδηγούν στην αναζήτηση ενός καλύτερου τρόπου ζωής. 
Το κέντρο όμως δεν στοχεύει μόνο στην αφύπνιση και στον προβληματισμό του επισκέπτη, αλλά και στην προώθηση της πολιτιστικής και πνευματικής συνεργασίας της Χίου με άλλους νομούς.

Την περίοδο 1980-1995 έγιναν πάνω από 3.000 εκδηλώσεις, προβολές κινηματογράφου, διαλέξεις, συνέδρια, θεατρικές προβολές, εκθέσεις φωτογραφίας και ζωγραφικής, συναυλίες και παραστάσεις χορού, καθώς και σεμινάρια. Οι υπηρεσίες και οι εγκαταστάσεις του Ομήρειου Πνευματικού Κέντρου Χίου είναι στη διάθεση των φορέων ολόκληρης της χώρας, για κάθε εκδήλωση που δεν έχει κερδοσκοπικό χαρακτήρα. Από τις αρχές του 21ου αιώνα λειτουργούν σε χώρους καλλιτεχνικά εργαστήρια. Σ'αυτά δάσκαλοι παραδίδουν μαθήματα ζωγραφικής, μουσικής, θεάτρου, φωτογραφίας, ψηφιδωτού, κοσμηματοποιίας, αγιογραφίας, βιβλιοδεσίας, έντεχνης μουσικής και παραδοσιακών χορών.
Χουάν Γκρις

Ο Χοσέ Βικτοριάνο (Καρμέλο Κάρλος) Γκονθάλεθ-Πέρεθ ("José Victoriano González-Pérez", Μαδρίτη, 23 Μαρτίου 1887 - 11 Μαΐου 1927), περισσότερο γνωστός ως Χουάν Γκρις (Juan Gris), ήταν Ισπανός ζωγράφος και γλύπτης που έζησε και εργάστηκε στη Γαλλία το μεγαλύτερο μέρος της ζωής του. Τα έργα του, τα οποία είναι στενά συνδεδεμένα με την ανάδυση ενός καινοτόμου καλλιτεχνικό ύφους-Κυβισμός-είναι μεταξύ των πιο διακεκριμένων του κινήματος.
Αντρέας Γκράνκβιστ

Ο Αντρέας Γκράνκβιστ (γεννημένος στις 16 Απριλίου 1985) είναι Σουηδός ποδοσφαιριστής από το Χέλσινγκμποργκ, που αυτό τον καιρό αγωνίζεται ως αμυντικός στην ιταλική Τζένοα.
Χρήστος Μαϊμάνης

Ο Χρήστος Μαϊμάνης (γεν. Καρδίτσα 1967, ύψος 1,88 μ.) είναι Έλληνας παλαίμαχος ποδοσφαιριστής, πρωταθλητής της Β΄, της Γ΄ και της Δ΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στις επαγγελματικές κατηγορίες.

Ο Μαϊμάνης ξεκίνησε την αγωνιστική του πορεία από την Αναγέννηση Καρδίτσας, στην οποία έπαιξε για επτά συνεχόμενες σεζόν, από το 1988-89 στη Γ΄Εθνική έως και το 1994-95 στη Β΄Εθνική. Στο διάστημα αυτό κατέκτησε έναν τίτλο Δ΄Εθνικής (1992) και έναν Γ΄Εθνικής (1993). Το καλοκαίρι του 1995 μεταγράφηκε στην Προοδευτική. Με την ομάδα της Νίκαιας έπαιξε τέσσερις περιόδους, κατακτώντας μια άνοδο στην Α΄Εθνική, το 1997. Αγωνίστηκε και στη μεγάλη κατηγορία (2 χρονιές, 1997-98 και 1998-99), έχοντας 16 συμμετοχές.
Το 1999-00 ήταν παίκτης του Πανελευσινιακού, στη Β΄Εθνική.

Έκλεισε τη σταδιοδρομία του αγωνιζόμενος με τα χρώματα του Κερατσινίου, στη Δ΄Εθνική, τη διετία 2001-2002.

Στη συνέχεια ακολούθησε το επάγγελμα του γυμναστή, ξεκινώντας από την Προοδευτική (2005-06), ενώ τα τελευταία χρόνια εργάζεται στο Αιγάλεω, σαν προπονητής τερματοφυλάκων.
Ρούντολφ Χέμπερνταϊ

Ο Ρούντολφ Χέμπερνταϊ (γερμ. "Rudolf Heberdey", 1864-1936) υπήρξε Αυστριακός κλασικός αρχαιολόγος.
Επιστημονικός ρατσισμός

Επιστημονικός ρατσισμός ή Ρατσιαλισμός είναι η χρήση επιστημονικών τεχνικών και υποθέσεων με σκοπό τη δικαιολόγηση και υποστήριξη απόψεων σχετικών με τη φυλετική ανωτερότητα, κατωτερότητα και γενικότερα το ρατσισμό.

Ωστόσο, ο όρος διαφέρει από την επιστημονική μέθοδο η οποία διερευνά τις διαφορές μεταξύ των φυλών. Στη συστηματική ταξινόμηση, οι διαφορές μεταξύ των έμβιων ομάδων ερευνώνται χωρίς απαραίτητα να δηλώνεται η ανωτερότητα μιας ομάδας έναντι κάποιας άλλης. Ο ρατσισμός (ή φυλετική υπεροχή) είναι ο επιπρόσθετος ισχυρισμός πως κάποιες φυλές είναι ανώτερες από κάποιες άλλες.

Ο όρος χρησιμοποιείται συχνότερα για να περιγράψει σύγχρονες και ιστορικές θεωρίες που χρησιμοποιούν την ανθρωπολογία (κυρίως τη βιολογική ανθρωπολογία), την ανθρωπομετρία, την κρανιομετρία και άλλες αρχές, για να κατασκευάσουν ανθρωπολογικά στερεότυπα τα οποία υποστηρίζουν την κατανομή των ανθρώπινων πληθυσμών σε διακριτές φυλές, με βάση την ανωτερότητα/κατωτερότητα. Τέτοιες θεωρίες αναπτύχθηκαν γύρω στο 1880 με 1930. Παρατηρείται, έτσι, ο επιστημονικός ρατσισμός να συναντάται συχνότερα κατά της Ιμπεριαλισμός (γύρω στα 1880–1914), στο δεύτερο μισό του 19ου αιώνα, και αποτέλεσαν το άρμα για τη δικαιολόγηση του Ευρωπαϊκού Ιμπεριαλισμού.

Μετά το τέλος του δεύτερου Παγκοσμίου Πολέμου (1939–'45) και του γεγονότος του Ολοκαυτώματος, ο επιστημονικός ρατσισμός στη θεωρία και πράξη αποδοκιμάστηκε έντονα, ειδικά στην αντιρατσιστική ανακοίνωση της UNESCO "Το φυλετικό Ζήτημα" (1950): "Το βιολογικό γεγονός της φυλής και ο μύθος της "φυλής" οφείλουν να διαχωριστούν. Για όλους τους πρακτικούς, κοινωνικούς σκοπούς, η έννοια της φυλής δεν είναι τόσο βιολογικό φαινόμενο παρά ένας κοινωνικός μύθος. Ο μύθος της 'φυλής' έχει δημιουργήσει τεράστιες ανθρωπιστικές και κοινωνικές πληγές. Τα τελευταία χρόνια, έχει αφαιρέσει ένα τεράστιο όγκο ανθρώπινων ζωών, έχοντας προκαλέσει ανείπωτα βάσανα." Εντούτοις, η δήλωση παραδέχεται το γεγονός ότι υπάρχουν διαφορετικές ανθρώπινες φυλές. Κατά το ύστερο κομμάτι του 20ου αιώνα, ο επιστημονικός ρατσισμός έχει επικριθεί ως αναχρονιστικός και ιστορικά χρησιμοποιούμενος για την υποστήριξη ρατσιστικών πεποιθήσεων, βασισμένος στο δόγμα της ύπαρξης και της σημασίας της φυλετικής ιεραρχίας κατώτερων και ανώτερων φυλών.

Ο όρος "επιστημονικός ρατσισμός" έχει υποτιμητική προδιάθεση και αντικατοπτρίζει σύγχρονες θεωρίες, όπως η "Κωδωνωτή Καμπύλη" (1994), η οποία διερεύνησε τις φυλετικές διαφορές στο IQ, συμπεραίνοντας πως η γενετική είναι εν μέρει ικανή να εξηγήσει τις διαφορές στο IQ μεταξύ των φυλών. Οι επικριτές υποστηρίζουν πως τέτοιες εργασίες είναι υποκινούμενες από ρατσιστικές εικασίες που δεν υποστηρίζονται από διαθέσιμα στοιχεία.
Αλμπέρτο Ακουιλάνι

Ο Αλμπέρτο Ακουιλάνι ("Alberto Aquilani", 7 Ιουλίου 1984) είναι Ιταλός ποδοσφαιριστής, ο οποίος αγωνίζεται με την ισπανική ομάδα Λας Πάλμας. Αποτελεί επίσης μέλος της Εθνικής Ιταλίας. Ο Ακουιλάνι αγωνίζεται στην θέση του κεντρικού μέσου. Είναι γνωστός για τις γρήγορες εύστοχες πάσες του και τα σουτ του από μακρινή απόσταση.

Ο Ακουιλάνι ξεκίνησε την καριέρα του στην ΑΣ Ρόμα και, μετά από έναν σύντομο δανεισμό στην Τριεστίνα, επέστρεψε στην ομάδα της Σέριε Α όπου έγινε βασικός στην ομάδα της Ρώμης στη διάρκεια της σεζόν 2005-06. Στη διάρκεια της επόμενης σεζόν, υπέφερε από έναν τραυματισμό στον μηρό που τον έβγαλε εκτός μάχης για αρκετούς μήνες. Μετακινήθηκε στην Λίβερπουλ στην αρχή της σεζόν 2009–10, σε μια μετεγγραφή που μαζί με τα μπόνους, μπορούσε να φτάσει συνολικά τα είκοσι εκατομμύρια λίρες. Τον Αύγουστο του 2010, έχοντας περιορισμένο χρόνο συμμετοχής στο Άνφιλντ, μετακόμισε στην Γιουβέντους με την μορφή δανεισμού ως το τέλος της σεζόν. Ο Ακουιλάνι επέστρεψε στην Λίβερπουλ στο τέλος της σεζόν καθώς η Γιουβέντους δεν ενεργοποίησε την οψιόν αγοράς του. Έχοντας αγωνιστεί στους αγώνες της Λίβερπουλ στα πλαίσια των καλοκαιρινών της περιοδιών, στη συνέχεια ανακοινώθηκε πως ο Ακουιλάνι θα επέστρεφε στην Σέριε Α με την μορφή δανεισμού πάλι, αλλά αυτή τη φορά με την Μίλαν.

Σε διεθνές επίπεδο, ο Ακουιλάνι έχει εκπροσωπήσει την Ιταλία σε νεανικό επίπεδο και στο Euro 2008. Πραγματοποίησε το ντεμπούτο του με την Εθνική Ομάδα των Ανδρών της χώρας του τον Νοέμβριο του 2006 σε μία ισοπαλία με 1–1 απέναντι στην Τουρκία.
Ιωσήφ Βρίγγας

Ο Ιωσήφ Βρίγγας (... - 965) ήταν ευνούχος Βυζαντινός αξιωματούχος κατά τη διάρκεια της βασιλείας του αυτοκράτορα Κωνσταντίνου Ζ' (945–959) και του αυτοκράτορα Ρωμανού Β' (959–963), υπηρετώντας ως αντιβασιλέας κατά τη βασιλεία του τελευταίου.
Φραντς Στουντνίτσκα

Ο Φραντς Στουντνίτσκα (γερμ. "Franz Studniczka", 1860-1929) υπήρξε Αυστριακός κλασικός αρχαιολόγος.
Cadillac Allanté

Η Cadillac Allanté (προφορά : Κάντιλακ Αλάν-τε) ήταν ένα υπερπολυτελές 2-θέσιο καμπριολέ αυτοκίνητο, που κατασκευάστηκε από την αμερικανική αυτοκινητοβιομηχανία Cadillac, μεταξύ του 1987 και του 1993. Κατά την χρονική αυτή περίοδο, υπήρξε το ακριβότερο μοντέλο στην παλέτα της εταιρείας, με αρχική τιμή πώλησης στα 54.700 δολάρια, δηλαδή αρκετά υψηλότερη ακόμα και από τα πλέον πολυτελή σεντάν της. Ήταν επίσης και η πρώτη απόπειρα στην ιστορία της Cadillac στην κατηγορία των πολυτελών roadster, με την παραγωγή του μοντέλου να έχει αρχικά προγραμματιστεί στα 6.000 αντίτυπα ετησίως. Η αγοραστική ζήτηση, ωστόσο, ήταν πολύ χαμηλότερη από τις προσδοκίες της εταιρείας και τελικώς μόλις 21.430 αντίτυπα σειράς Allanté παρήχθησαν σε όλα τα έτη παραγωγής της.
Αχιλλέας Παπαπέτρου

Ο Αχιλλέας Παπαπέτρου (Τζουμαγιά (Ηράκλεια σήμερα) Σερρών, 2 Νοεμβρίου 1907 – Παρίσι, 12 Αυγούστου 1997) ήταν Έλληνας θεωρητικός φυσικός με συνεισφορά στην Γενική Θεωρία της Σχετικότητας. Είναι γνωστός στον κόσμο της φυσικής από τις εξισώσεις Παπαπέτρου-Ντίξον (Papapetrou–Dixon equations), τις λύσεις Ματζούμπαρ-Παπαπέτρου (Majumdar-Papapetrou solutions) και τις συντεταγμένες Βάιλ-Λιούις-Παπαπέτρου (Weyl-Lewis-Papapetrou coordinates).
Μπόλαντς

Η Μπόλαντς (αγγλικά: Bolands), γνωστή επίσης και ως Μπόλανς (Bolans), είναι κωμόπολη της Αντίγκουα και Μπαρμπούντα. Ανήκει στο νησί Αντίγκουα και στην ενορία της Αγίας Μαρίας. Βρίσκεται νότια της Αντίγκουα και Μπαρμπούντα, νοτιοδυτικά της Αντίγκουα και κεντρικά της Αγίας Μαρίας. Έχει πληθυσμό 2.088 κατοίκων (2010).
Μπέντζαμιν Ντισραέλι

Ο Μπέντζαμιν Ντισραέλι (Benjamin Disraeli, 21 Δεκεμβρίου 1804 - 19 Απριλίου 1881), πρώτος Κόμης του Μπήκονσφηλντ, ήταν Άγγλος πολιτικός της συντηρητικής παράταξης και λογοτέχνης, επονομαζόμενος και "Ντίζυ" (Dizzy). Διετέλεσε δύο φορές Πρωθυπουργός της Μεγάλης Βρετανίας (1868 και 1874-1880) ενώ για τρεις περίπου δεκαετίες πρωταγωνίστησε στην αγγλική πολιτική.

Έπαιξε καθοριστικό ρόλο στα δρώμενα της εποχής του ακολουθώντας αρχικά μια ήπια ειρηνική πολιτική όπου και κατέληξε στη συνέχεια σε σκληρή αποικιοκρατική. Αν και ήταν ιταλοεβραϊκής καταγωγής ο πατέρας του τον βάπτισε, σε ηλικία 12 ετών, χριστιανό κατά το αγγλικανικό δόγμα. Παρά το γεγονός αυτό θεωρείται ο πρώτος πρωθυπουργός της Αγγλίας προερχόμενος από εβραϊκή οικογένεια.
Μίλων ο Κροτωνιάτης

Μίλων ο Κροτωνιάτης, άγαλμα του [[Πιέρ Πιαζέτ]] ("Pierre Puget") στο [[Μουσείο του Λούβρου]] - Παρίσι
μικρογραφία|406x406εσ|Μίλων ο Κροτωνιάτης
Ο Μίλων ο Κροτωνιάτης (557 π.Χ.), γιος του Διοτίμου, ήταν παλαιστής από την Μεγάλη Ελλάδα και είχε στεφανωθεί σε έξι Ολυμπιάδες, πέντε φορές στην κατηγορία των ανδρών και μία στην κατηγορία παίδων. Δεν κατάφερε να γίνει και έβδομη φορά Ολυμπιονίκης λόγω του Τιμασίθεου, ο οποίος ήταν συμπατριώτης του, νεότερός του παλαιστής και πρωτοπόρος στην τεχνική του ακροχειρίζειν.Ο Μίλων ανεδείχθη επτά φορές νικητής στα Πύθια στους Δελφούς (μία ως παις), δέκα στα Ίσθμια, καθώς και εννέα στα Νέμεα. Ήταν συνολικά έξι φορές Ολυμπιονίκης και πέντε φορές περιοδονίκης . Είχε δηλαδή πάνω από τριάντα νίκες σε στεφανίτες (Πανελλήνιους) αγώνες μέσα σε τουλάχιστον 24 χρόνια.
Αντίγονος Β΄ Ματταθίας

Ο Αντίγονος Β΄ Ματταθίας ήταν ο τελευταίος Ασμοναίος βασιλιάς .
Νικόλαος Αγιοθεοδωρίτης

Ο Νικόλαος Αγιοθεοδωρίτης (;- 1175) ήταν μητροπολίτης Αθηνών.
Διαθήκη του Χάιλιγκενσταντ

thumb|Χειρόγραφη σελίδα της διαθήκης

Η Διαθήκη του Χάιλιγκενσταντ είναι επιστολή που γράφτηκε από τον Μπετόβεν στις 6 Οκτωβρίου του 1802 και απευθύνεται προς τους αδελφούς του με την ένδειξη να ανοιχτεί και να εκτελεστεί μετά τον θάνατό του. Ανακαλύφθηκε ανάμεσα στα χαρτιά του λίγο μετά τον θάνατό του στις 26 Μαρτίου του 1827. Στο κείμενο αυτό φαίνεται όλη η απόγνωση του Μπετόβεν από την αυξανόμενη απώλεια της ακοής του, αλλά και η δύναμη την οποία αντλεί από την επίγνωση του τεράστιου ταλέντου του και το πάθος του να εκπληρώσει το καλλιτεχνικό του πεπρωμένο.
Βελισσάριος Κορένσιος

Ο Βελισσάριος Κορένσιος (Belisario Corenzio, 1558-1646), γεννήθηκε στη Νοτιοδυτική Πελοπόννησο, και έδρασε κυρίως στην ιταλική χερσόνησο, στη Βενετία, τη Ρώμη, και κατεξοχήν στην ισπανοκρατούμενη Νάπολη. Η υποστήριξη τόσο της ισπανικής Αυλής όσο και των κυριότερων θρησκευτικών ταγμάτων της πόλης, του επέτρεψε την ανάληψη και την εκτέλεση ενός μεγάλου αριθμού παραγγελιών για ευρείς ζωγραφικούς κύκλους, μεταξύ άλλων, στο Ανάκτορο της Νάπολης, στο Ενεχυροδανειστήριο, το δικαστικό μέγαρο της πόλης, σε μέγαρα ευγενών, όπως και στις εκκλησίες των Iησουιτών, των Θεατίνων, των Βενεδικτίνων, των Ορατοριανών κ.ά. Με το έργο του αυτό, το οποίο μέχρι τώρα έχει μελετηθεί αποσπασματικά, o «Belisario» –όπως ήταν γνωστός στην εποχή του–, συνέβαλε σημαντικά στην εδραίωση της ζωγραφικής της Αντιμεταρρύθμισης και στη διαμόρφωση της ναπολιτάνικης σχολής ζωγραφικής. Υπήρξε ο παραγωγικότερος ζωγράφος της Νάπολης και της ευρύτερης περιοχής, όπως μας επιτρέπει να διαπιστώσουμε το σωζόμενο έργο του, το οποίο αποτελείται από μεγάλο αριθμό νωπογραφικών συνόλων, σχεδίων και ελαιογραφιών. Επιπλέον, οι πληροφορίες που αντλούμε από αρχειακές μαρτυρίες και από τις σχετικές πηγές, μας φανερώνουν έναν εξίσου μεγάλο αριθμό χαμένων ή αφανών έργων και παράλληλα αποκαλύπτουν ότι ο Βελισσάριος, πέρα από τη ζωγραφική εκτέλεση, συχνά αναλάμβανε την επίβλεψη του συνόλου της διακόσμησης σε εκκλησίες και ανάκτορα.
Ίνγκλις Χάρμπορ

Το Ίνγκλις Χάρμπορ (αγγλικά: English Harbour) είναι μια κωμόπολη της Αντίγκουα και Μπαρμπούντα. Ανήκει στην Αντίγκουα και στον Άγιο Παύλο. Βρίσκεται νότια της Αντίγκουα και Μπαρμπούντα, της Αντίγκουα και νοτιοδυτικά του Αγίου Παύλου. Έχει πληθυσμό 759 ατοίκων (απογραφή 2001).

Στον Άγιο Παύλο υπάρχουν δύο κύρια λιμάνια. Το Ίνγκλις Χάρμπορ είναι το ένα (το άλλο είναι το λιμάνι της Φάλμουθ).
Πάνος Βλάχος

Ο Πάνος Βλάχος (Βούλα, 10 Μαρτίου 1985) είναι Έλληνας ηθοποιός και τραγουδοποιός. Χόμπι του είναι το τρίαθλο ενώ ασχολείται ευρύτερα με τον αθλητισμό.
Μπρούνο Σένα

Ο Μπρούνο Σένα (πορτογαλικά: "Bruno Senna Lalli", 15 Οκτωβρίου 1983) είναι Βραζιλιάνος πρωην οδηγός της Φόρμουλα 1, που αγωνίστηκε στην Formula 1 από το 2010 έως το 2012. Είναι ανιψιός του Αυρτον Σένα.
Γκιούλα Αντράσι

Ο Γκιούλα Αντράσι, ή Ιούλιος Αντράσι (ουγγρ. Andrássy Gyula, 8 Μαρτίου 1823 - 18 Φεβρουαρίου 1890) ήταν Ούγγρος πολιτικός, που διετέλεσε πρωθυπουργός της Ουγγαρίας (1867-1871) και υπουργός Εξωτερικών της Αυστροουγγαρίας (1867-1879). Το πλήρες όνομά του ήταν Γκιούλα Κόμης του Αντράσι Τσικσεντκιράλι και Κρασναχόρκα (Gyula Graf Andrássy von Csíkszentkirály und Krasznahorka).
Ακαπούλκο

right|thumb|200px|Το κέντρο του Ακαπούλκο
right|thumb|200px|Άποψη του Ακαπούλκο τη νύχτα
Το Ακαπούλκο, ή επίσημα Ακαπούλκο ντε Χουάρες, είναι πόλη, δήμος, σημαντικό λιμάνι και δημοφιλές τουριστικό θέρετρο στην πολιτεία Γκερρέρο, στις ακτές του Μεξικού, στον Ειρηνικό Ωκεανό. Στο δήμο του Ακαπούλκο, σύμφωνα με την απογραφή του 2010, κατοικούν 863.438 άνθρωποι. Βρίσκεται 300 χιλιόμετρα νοτιοδυτικά της Πόλης του Μεξικού. Το Ακαπούλκο βρίσκεται σε ένα βαθύ, ημικυκλικό κόλπο και είναι λιμάνι από τις απαρχές της αποικιακής περιόδου της ιστορίας του Μεξικού. Πρόκειται για κεντρικό λιμένα για τις ναυτιλιακές γραμμές και κρουαζιέρες, που λειτουργούν μεταξύ του Παναμά και του Σαν Φρανσίσκο της Καλιφόρνιας. Το Ακαπούλκο είναι μεγαλύτερο από την πρωτεύουσα της πολιτείας, Τσιλπασίνγκο, ενώ αποτελεί το μεγαλύτερο παραθαλάσσιο θέρετρο του Μεξικού.
Μπενεντέτο Κρότσε

Ο Μπενεντέτο Κρότσε ("Benedetto Croce", 25 Φεβρουαρίου 1866 - 20 Νοεμβρίου 1952) ήταν Ιταλός φιλόσοφος, θεωρητικός, ιστορικός και κριτικός της τέχνης, και πολιτικός.
Χριστόδουλος Κολόμβος

Ο Χριστόδουλος Κολόμβος, (Πάτρα 26 Οκτωβρίου 1988), είναι Έλληνας διεθνής αθλητής της υδατοσφαίρισης. Σήμερα αγωνίζεται στον Ολυμπιακό στη θέση του φουνταριστού. 

Ο Κολόμβος ξεκίνησε από τον Ν.Ο. Πατρών στις αρχές της δεκαετίας του 2000 και γρήγορα καθιερώθηκε στην Α' ομάδα του Ομίλου. Με τον Ν.Ο. Πατρών είχε μια συμμετοχή στον χαμένο τελικό κυπέλλου το 2005 . Στον Ν.Ο. Πατρών έκανε και κολύμβηση , παίρνοντας και μετάλλια σε πανελλήνια πρωταθλήματα κυρίως στα αγωνίσματα πεταλούδας και στις μικτές ατομικές .

Το 2009 πήρε μεταγραφή για τον Ολυμπιακό με τον οποίο κατέκτησε 7 πρωταθλήματα και έξι κύπελλα Ελλάδος, ενώ συμμετείχε και σε ένα τελικό LEN Champions League το 2016.

Το 2017 πήρε μεταγραφή για την τουρκική ENKA με την οποία κατέκτησε 2 πρωταθλήματα και 2 κύπελλα Τουρκίας επιτυγχάνοντας το νταμπλ ισάριθμες χρονιές. 

Το καλοκαίρι του 2021 επέστρεψε στον Ολυμπιακό υπογράφοντας τριετές συμβόλαιο.
Νικολάε Τιμόφτι

Ο Νικολάε Τιμόφτι ("Nicolae Timofti", γενν. στις 22 Δεκεμβρίου 1948) είναι πολιτικός της Μολδαβίας, νομομαθής και Πρόεδρος της χώρας από τις 23 Μαρτίου 2012 ως τις 23 Δεκεμβρίου 2016. Νωρίτερα υπηρέτησε ως επικεφαλής του Ανωτάτου Δικαστικού Συμβουλίου της Μολδαβίας. Εξελέγη Πρόεδρος από το Κοινοβούλιο στις 16 Μαρτίου 2012.
Κώστας Γκόντζος

Ο Κώστας Γκόντζος (1959) είναι Έλληνας αθλητικός δημοσιογράφος με ειδικότητα στα θέματα του Παναθηναϊκού. Διατέλεσε επί σειρά ετών υπεύθυνος του ρεπορτάζ του Παναθηναϊκού στην "Αθλητική Ηχώ", και, στην συνέχεια, διευθυντής των καθημερινών αθλητικών εφημερίδων "DERBYsports" και "DERBYnews", καθ' όλη την διάρκεια της κυκλοφορίας τους, από το 2001 έως το 2013.
Αντρέα Πίρλο

Ο Αντρέα Πίρλο ("Andrea Pirlo", 19 Μαΐου 1979) είναι Ιταλός προπονητής , πρώην διεθνής ποδοσφαιριστής που αγωνίστηκε στην καριέρα του στις μεγαλύτερες ιταλικές ομάδες (Ιντερ, Μίλαν, Γιουβέντους) καθώς και στην Νιου Γιορκ Σίτι ΦΚ στο MLS. Υπήρξε διεθνής με την ομάδα της Εθνικής Ιταλίας κατακτώντας το Παγκόσμιο Κύπελλο Ποδοσφαίρου 2006.
Αναγνώστης Πετσάβας

Ο Αναγνώστης Πετσάβας ή Πιτσιάβας ήταν οπλαρχηγός της Ελληνικής Επανάστασης του 1821 από την Βόσσοβα (Σφηκιά) Ημαθίας.
Ολ Σαιντς

Η Ολ Σαιντς (αγγλικά: All Saints) είναι η δεύτερη σε πληθυσμό πόλη της Αντίγκουα και Μπαρμπούντα με πληθυσμό 3.412 (2001). Ανήκει στο νησί της Αντίγκουα και στην ενορία της Αγίας Μαρίας. Βρίσκεται νότια της Αντίγκουα και Μπαρμπούντα, κεντρικά της Αντίγκουα και ανατολικά της Αγίας Μαρίας.
Σέυμουρ Παπέρτ

Ο Σέυμουρ Παπέρτ (αγγλ.: "Seymour Aubrey Papert", 29 Φεβρουαρίου 1928 - 31 Ιουλίου 2016) ήταν Νοτιοαφρικανός μαθηματικός, επιστήμονας της πληροφορικής και της εκπαίδευσης και μέλος του Τεχνολογικού Ινστιτούτου της Μασαχουσέτης. Είναι ένας από τους πρωτοπόρους της τεχνητής νοημοσύνης. Επινόησε τη γλώσσα προγραμματισμού Logo.
Γεώργιος Καραμπατζός

Ο Γεώργιος Καραμπατζός (20 Σεπτεμβρίου 1945 - 3 Ιουνίου 2011) ήταν Έλληνας καθηγητής Υπολογιστικών Μαθηματικών και Πληροφορικής που διετέλεσε πρώτος πρύτανης του Χαροκόπειου Πανεπιστημίου.
Λάμπρος Φούντας

Ο Λάμπρος Φούντας (23 Μαΐου 1975 – 10 Μαρτίου 2010, Δάφνη Αττικής) ήταν Έλληνας τρομοκράτης, μέλος της τρομοκρατικής οργάνωσης Επαναστατικός Αγώνας. Σκοτώθηκε σε συμπλοκή με αστυνομικούς στη Δάφνη Αττικής στις 10 Μαρτίου 2010.
Δημήτρης Τουφεξής

Ο Δημήτρης Τουφεξής είναι Έλληνας διεθνώς διακεκριμένος μουσικός, βιρτουόζος πιανίστας, διευθυντής ορχήστρας, καθηγητής πιάνου και συνθέτης.

Γεννήθηκε στην Αίγυπτο το 1953. Σε ηλικία 3 ετών μυήθηκε στον κόσμο της μουσικής από τον πατέρα του, ο οποίος ήταν και αυτός πιανίστας. Το 1962 ήρθε με την οικογένειά του στην Ελλάδα, όπου και απέσπασε την πρώτη του υποτροφία στο Εθνικό Ωδείο Αθηνών.

Ένα χρόνο αργότερα (1963), σε ηλικία 10 ετών, κέρδισε διπλή υποτροφία από την Julliard School of Music, στη Νέα Υόρκη, και εκεί ολοκλήρωσε όλες τις μουσικές σπουδές του λαμβάνοντας bachelor και master. 

Πέραν του ερμηνευτικού του έργου, συνθέτει από 6 ετών.
Ιωσήφ Κηρομύτης

Ο Ιωσήφ Κηρομύτης (Στεφάνη 03 Ιανουαρίου 1951 - Αθήνα Αύγουστος 2013) ήταν γνωστός 'Ελληνας ζωγράφος και αγγειοπλάστης - αγγειογράφος αρχαίας τεχνοτροπίας. 
thumb|Μελανόμορφο αγγείο (αμφορά) του Ιωσήφ Κηρομύτη|300px|left
Intel Threading Building Blocks

Η Intel Threading Building Blocks (γνωστή και ως TBB) είναι βιβλιοθήκη προτύπων (templates) της C++ που έχει αναπτυχθεί από την Intel και βοηθά στη συγγραφή λογισμικού που εκμεταλλεύεται τους πολυπύρηνους επεξεργαστές. Η βιβλιοθήκη αποτελείται από δομές δεδομένων και αλγορίθμους που επιτρέπουν στον προγραμματιστή να αποφύγει την πολυπλοκότητα που μπορεί να έχει η χρήση νημάτων όπως τα νήματα POSIX, τα νήματα των Windows ή τα Boost Threads, όπου πρέπει να δημιουργεί, να συγχρονίζει και να καταστρέφει νήματα με ρητό τρόπο. Αντίθετα, στην περίπτωση της TBB, η βιβλιοθήκη δίνει έναν αφαιρετικό τρόπο όσον αφορά την πρόσβαση σε πολλαπλούς επεξεργαστές, επιτρέποντας στις λειτουργίες του προγράμματος να θεωρούνται "εργασίες" ("tasks"), οι οποίες και μπορούν να κατανεμηθούν δυναμικά στους πυρήνες από τη μηχανή χρόνου εκτέλεσης της βιβλιοθήκης, ενώ χρησιμοποιείται αποδοτικά η κρυφή μνήμη του επεξεργαστή. Ένα πρόγραμμα που χρησιμοποιεί την TBB δημιουργεί, συγχρονίζει και καταστρέφει γράφους αλληλεξαρτώμενων εργασιών σύμφωνα με κάποιους "αλγόριθμους", οι οποίοι είναι παραδείγματα προγραμματισμού υψηλού (αλγοριθμικοί σκελετοί, Algorithmic Skeletons). Οι εργασίες εκτελούνται τότε ακολουθώντας τις εξαρτήσεις μεταξύ των κόμβων του γράφου. Η προσέγγιση αυτή τοποθετεί την TBB σε μια οικογένεια εργαλείων που προσπαθούν να λύσουν το πρόβλημα του παράλληλου προγραμματισμού διαχωρίζοντας τον ίδιο τον προγραμματισμό από τις λεπτομέρειες χαμηλού επιπέδου του εκάστοτε υπολογιστή.
Βοσνιακή γλώσσα

270px|thumb|Με το πράσινο χρώμα επισημαίνονται οι γεωγραφικές περιοχές που οι ομιλητές της βοσνιακής γλώσσας έχουν γνώση αυτής σε επίπεδο μητρικής, μαζί με τις άλλες επίσημες γλώσσες της περιοχής.

Η Βοσνιακή γλώσσα ("επίσης Βοσνιακά, λατινική γραφή: bosanski, κυριλλική γραφή:" босански) είναι μια μορφή γλώσσας που ανήκει στην ευρύτερη οικογένεια των Νοτιοσλαβικών γλωσσών και ομιλείται από τους εθνικά Βόσνιους, στη Βοσνία και Ερζεγοβίνη και σε άλλα κράτη του κόσμου. Η Στοκαβική διάλεκτος, που ανήκει στην μεγάλη οικογένεια των Νοτιοσλαβικών γλωσσών, αποτελεί τη βάση της Βοσνιακής, και μαζί και της Σερβικής, της επίσημης Κροατικής (και της Μαυροβουνιακής, αν θεωρηθεί διαφορετική από τη Σερβική), που είναι μεταξύ τους σχεδόν 100% κατανοητές. Τα Βοσνιακά είναι επίσημη γλώσσα στην Βοσνία και Ερζεγοβίνη, σε περιοχές της Σερβίας, περιλαμβανομένου του Κοσσυφοπεδίου (που αποτελεί επίσημη γλώσσα), στο Μαυροβούνιο, στην Κροατία και άλλες χώρες της Βαλκανικής, καθώς και από την βοσνιακή διασπορά.

Μέχρι τη διάλυση της πρώην Σοσιαλιστικής Ομοσπονδιακής Δημοκρατίας της Γιουγκοσλαβίας, η Βοσνιακή θεωρούταν διάλεκτος της κοινής Σερβοκροατικής γλώσσας. Με την ανακήρυξη της ανεξαρτησίας των πρώην γιουγκοσλαβικών κρατών, η χρήση του όρου εξακολουθεί να υπάρχει, με σκοπό την ερμηνεία αυτής ως μια γλώσσα με κοινή βάση με τα υπόλοιπα διάδοχα εθνικά πρότυπα της Σερβοκροατικής γλωσσικής ομάδας, σε επίπεδο λεξικογραφίας, γραμματικής και συντακτικού. Το γλωσσικό πρότυπο της Βοσνίας-Ερζεγοβίνης, χρησιμοποιεί τόσο το λατινικό όσο και το σερβικό κυριλλικό αλφάβητο, με το λατινικό να χρησιμοποιείται σχεδόν αποκλειστικά από τους Βόσνιους. Η Βοσνιακή χρησιμοποιεί επίσης πιο πολλά τουρκικά δάνεια, σε σχέση με τις άλλες γλώσσες που προήλθαν από τη Στοκαβική.

Το πρώτο λεξικό της βοσνιακής γλώσσας τυπώθηκε στις αρχές του 17ου αιώνα, όταν το πρώτο λεξικό στη σερβική γλώσσα τυπώθηκε στις αρχές του 19ου αιώνα.

Η διάκριση της γλώσσας από τα σέρβικα και τα κροατικά αμφισβητείται από κάποιους γλωσσολόγους. Επιπλέον, τα καθιερωμένα ονόματα της γλώσσας "Bosanski" (στα βοσνιακά)/ "Bosnian (στα αγγλικά) δημιουργούν πρόβλημα στους Σέρβους και στους Κροάτες, οι οποίοι την αποκαλούν συχνά στις γλώσσες τους ως "Bošnjački" και στα αγγλικά ως "Bosniak ,αντίστοιχα. Το Bosniaks χρησιμοποιείται μόνο για τους εθνικά Βόσνιους, ενώ το Bosnians για όλους τους κατοίκους της χώρας. Θεωρούν ότι το 'Bosnian' για τη γλώσσα συγκαλύπτει τα ιδιώματα των Σέρβων και των Κροατών κατοίκων της χώρας- και άρα τους συγκαταλέγει στους εθνικά Βόσνιους.
Χρήστος-Αναγνώστης Δαλιάνης

Ο Χρήστος-Αναγνώστης Δαλιάνης (1838-1901) ήταν Έλληνας πολιτικός.

Για 25 χρόνια διετέλεσε βουλευτής και δήμαρχος Αμαλιάδας. Για την πόλη της Αμαλιάδας θεωρείται ο δημιουργός της πόλης όπως την ξέρουμε σήμερα.

Ο Δαλιάνης εναλλασσόταν στη θέση του δημάρχου με αυτή του βουλευτή με το Τρικουπικό κόμμα την περίοδο 1875 – 1895. 

Ως Δήμαρχος Ήλιδας για να αυξήσει τον πληθυσμό των οικισμών "Δερβητσελεπή" και του "Καλίτσα" , που ήταν χωριά αραιοκατοικημένα, εφάρμοσε έναν αποδοτικό τρόπο για τη συγκέντρωση του πληθυσμού. Στους χωρικούς που έρχονταν στις δυο κωμοπόλεις παραχωρούσε δωρεάν οικόπεδο για κατοικία και γη για καλλιέργεια. Έτσι αποκτούσαν δική τους μερίδα και μ' αυτόν τον τρόπο έφερε καλό κόσμο από διάφορα μέρη, που έδωσαν ζωή στον έρημο τόπο. Έπειτα οι δύο οικισμοί ενώθηκαν αποτελώντας την σημερινή Αμαλιάδα. Πέτυχε μάλιστα να περάσει ο σιδηρόδρομος μέσα από την Αμαλιάδα, δίνοντάς της ένα σοβαρό πλεονέκτημα και μια μεγάλη δυναμική για τη μετέπειτα οικονομική της άνθηση. 

Με την δημιουργία της πόλης της Αμαλιάδας, ο Δαλιάνης μετέφερε και την πρωτεύουσα του δήμου από την Γαστούνη στην Αμαλιάδα. Μάλιστα ήταν αυτός που δημιούργησε το σχέδιο πόλεως, πάνω στο οποίο δημιουργήθηκε η σημερινή πόλη. 

Στις εκλογές του 1895 δεν κατάφερε να επανεκλεγεί δήμαρχος. Αυτή ήταν και η τελευταία ενασχόληση του με την πολιτική .
Βαλκανικοί Αγώνες Κλειστού Στίβου 1991

Οι Βαλκανικοί Αγώνες Κλειστού Στίβου 1991 ήταν μία δοκιμαστική διοργάνωση των Βαλκανικών Αγώνων Κλειστού Στίβου, που διοργανώθηκε υπό την εποπτεία του ΣΕΓΑΣ. Η διοργάνωση πραγματοποιήθηκε στον Πειραιά, στο Στάδιο Ειρήνης και Φιλίας, τον Ιανουάριο του 1991.

Στο πρωτάθλημα διεξήχθησαν δώδεκα αγωνίσματα ανδρών και δέκα γυναικών, υπήρξε συμμετοχή και των έξι βαλκανικών κρατών με έναν αθλητή ή αθλήτρια ανά αγώνισμα και δεν τηρήθηκε ομαδική βαθμολογία. Πρωταθλήτρια χώρα στους άνδρες και στις γυναίκες αναδείχθηκε η Ρουμανία. Η πρώτη επίσημη Βαλκανιάδα κλειστού στίβου διεξήχθη τρία χρόνια αργότερα, το 1994.
Γκυστάβ Φλωμπέρ

Ο Γκυστάβ Φλωμπέρ ("Gustave Flaubert", 12 Δεκεμβρίου 1821 – 8 Μαΐου 1880) ήταν Γάλλος μυθιστοριογράφος, που με το έργο του εγκαινίασε μια νέα εποχή στη γαλλική πεζογραφία και ειδικότερα στο μυθιστόρημα. Είναι γνωστός ιδιαίτερα για το πρώτο του δημοσιευμένο μυθιστόρημα, τη "Μαντάμ Μποβαρύ" (1857), και για τη σχολαστική του αφοσίωση στην τέχνη και το στυλ του.

Η δημοσίευση της "Μαντάμ Μποβαρύ" προκάλεσε σκάνδαλο και υπήρξε αιτία ποινικής δίωξης του συγγραφέα και του εκδότη. Αναγνωρίστηκε όμως τελικά σαν μια αριστουργηματική και ακριβέστατη εξεικόνιση των ηθών και της ζωής.
Περίφημο είναι και το "μυθιστόρημα μαθητείας" του Φλωμπέρ "L’Éducation sentimentale" (Η αισθηματική αγωγή), ένα από τα πιο καθοριστικά έργα του 19ου αιώνα.
Τουαμασάγκα

Η Τουαμασάγκα (Σαμόα: Tuamasaga) είναι ένα διαμέρισμα του νησιού Ουπόλου των νησιών Σαμόα. Έχει έκταση 479 τ.χλμ. και πληθυσμό 83.191 κατοίκων (2001). Πρωτεύουσα είναι η Άπια, ενώ δεύτερη μεγαλύτερη πόλη είναι η Αφέγκα.

thumb|right|300px|Παραλία στην βόρεια Τουαμασάγκα
EN 1991

Ο EN 1991 - Ευρωκώδικας 1 – Δράσεις, είναι μέρος μίας σειρά Ευρωπαϊκών Προτύπων, γνωστοί ως Ευρωκώδικες που ορίζει το ισχύον Ευρωπαϊκό κανονιστικό πλαίσιο για την ανάλυση και το σχεδιασμό κτιρίων και άλλων δομημάτων Πολιτικού Μηχανικού. Στο κείμενο του παρουσιάζονται οι χαρακτηριστικές τιμές για διάφορους τύπους φορτίων, οι πυκνότητες των υλικών τα οποία δύναται να χρησιμοποιηθούν σε έργα Πολιτικού Μηχανικού καθώς και η μεθοδολογία υπολογισμού των δράσεων που δύναται να πλήξουν μία κατασκευή κατά τη διάρκεια της ζωής της.

Ο Ευρωκώδικας 1 χωρίζεται στα κάτωθι μέρη:
Ηλίας Συνοδινός

Ο Ηλίας Συνοδινός (γεν. "Λόφος Αξιωματικών", Περιστέρι 4 Νοεμβρίου 1960) είναι Έλληνας παλαίμαχος ποδοσφαιριστής, διεθνής με την Εθνική ομάδα των Νέων, που αγωνίζονταν σε όλες τις θέσεις της άμυνας.
EN 1990

Ο EN 1990 – ΕΥΡΩΚΩΔΙΚΑΣ : ΒΑΣΕΙΣ ΣΧΕΔΙΑΣΜΟΥ είναι η βάση μία σειράς από κώδικες γνωστοί ως Ευρωκώδικες. Το σχετικό κείμενο ορίζει τις βασικές αρχές εφαρμογής των Ευρωκωδίκων που χρησιμοποιούνται στο σχεδιασμό δομιμάτων.

Ο EN 1990 παρέχει τις μη-εξαρτώμενες από τα δομικά υλικά πληροφορίες που απαιτούνται για το σχεδιασμό με βάση τους Ευρωκώδικες κτιρίων και έργων Πολ. Μηχ/κού.

Ο EN 1990 χρησιμοποιείται σε συνδυασμό με τους EN 1991 ως EN 1999 για το σχεδιασμό κτιριακών έργων και άλλων δομιμάτων πολιτικού μηχανικού και συμπεριλαμβάνει θέματα γεωτεχνικής μηχανικής, σχεδιασμού κατασκευών έναντι πυρκαγιάς, σχεδιασμό έναντι σεισμού και άλλων τυχηματικών δράσεων, φορτίων κατά την κατασκευή ενός έργου και το σχεδιασμό προσωρινών κατασκευών.

Το Παράρτημα A2 του EN 1990 παρουσιάζει τους κανόνες και τις μεθόδους για τον καθορισμό συνδυασμών δράσεων για ελέγχους λειτουργικότητας και οριακών καταστάσεων αστοχίας (εκτός από τους ελέγχους κόπωσης) με τις προτεινόμενες τιμές σχεδιασμού των μόνιμων, μεταβλητών και τυχηματικών δράσεων και των συντελεστών ψ που θα χρησιμοποιηθούν κατά το σχεδιασμό οδογεφυρών, πεζογεφυρών και σιδηροδρομικών γεφυρών. Το παράρτημα αυτό ισχύει επίσης και για δράσεις κατά τη διάρκεια της κατασκευής. Επίσης παρουσιάζονται οι μέθοδοι και κανόνες για ελέγχους που αφορούν ορισμένες οριακές καταστάσεις αστοχίας οι οποίες είναι ανεξάρτητες από τα υλικά.